Monument – Roekeloos
Gepubliseer deurRoekeloos	 18/06/2013 Los kommentaar op Monument
Margo Diederichs kom op die Vrystaatse dorp Winburg vrede maak met die ma wie se stryd sy nooit verstaan het nie. Vier jaar lank het Margo gaan heel word in Israel, maar nou moet sy die kompleksiteit van haar herkoms en identiteit kom uittorring.
Haar tyd op Winburg raak 'n ontdekkingstog deur die dorp se verlede en haar eie verbintenisse daarmee. Sy kyk saam met die vroue van 1901 in die naghemel op na die Groot Komeet met die V in sy stert. Sy verken bywonerstentedorpe ná die Anglo-Boereoorlog. Die liefde en haat, die geloof en die diepste geheime van vier geslagte vroue van wie sy afstam, kom aan die lig in die Winburgse huis waaroor die aartsengelhond Michael snags waak.
Margo stol voor die monument wat haar ma se buurvrou en dié se seuns ná 'n plaasmoord gebou het. Sy hoor die hart van haar ma se oppasster, wie se grootjie in 'n swart konsentrasiekamp was. Ook daar sien Margo monumente.
'n Man wat haar aan Kipling se alleenkat herinner, veroorsaak dat haar besluit oor waar sy hoort — in die land van haar voorouers of in Israel by haar geliefde Yachin? – nie meer so maklik is nie.
Monument is feitefiksie. Dit is 'n verhaal rondom die Vrouemonument in Bloemfontein en ander monumente van klip en marmer. Maar ten diepste wys dié roman na die onvernietigbare monumente wat Suid-Afrikaners al die afgelope 100 jaar in mekaar se menswees bou. Monument vertel van die meesterbouers, die vroue van Sentraal-Suid-Afrika.
Monument word op 20 Julie 2013 vrygestel.
Monument / deur Maretha Maartens — Tafelberg, 20 Julie 2013 – 382pp;. — sagteband. — ISBN 9780624063148 :
Koop / Buy Monument >> (sagteband)
Sleutelwoorde: Monument, Maretha Maartens
Gepubliseer deurRoekeloos 18/06/2013 Gepubliseer inBoekeSleutelwoorde: Maretha Maartens, Vrouemonument